钦定古今图书集成/明伦汇编/官常典/第083卷 > 广武王长弼
## 钦定古今图书集成/明伦汇编/官常典/第083卷 > 广武王长弼

按《北齐书阳州公传》：“修城王孝绪弟长弼，小名阿伽，
性麤武，出入城市，好殴击行路，时人皆呼为阿伽郎
君。以宗室封广武王。时有天恩道人，至凶暴，横行闾
肆。后入长弼党，专以𩰚为事。文宣并收掩付狱，天恩等十馀人皆弃市，长弼鞭一百。寻为南营州刺史。在
州无故自惊走叛，亡入突厥，竟不知死所。”